Intervjueerides möödunud teisipäeval pärast diakonieksamit assessor Ove Sanderit, sain muu hulgas kuulda, et viimaste aastatega on üksipulgi lahti kirjutatud diakoni institutsiooniga seonduv. Erinevalt varasemast on kirikuvalitsusel üsna kindlalt teada, kes on diakon, mida ta oma ametis peab tegema ja millisele mõõdupuule sellesse vaimulikuastmesse pürgija peab vastama. Teada on seegi, milliste katsete (loe: eksami) alusel diakonikandidaatide küpsus kindlaks tehakse. Tänu sellele on professionaalsem ka diakonikoolitus ning eksamineerimine.  Minu mõte liikus siit edasi. Kas mitte rakendada selgema lahtikirjutamise printsiipi ka preestri ameti puhul? Et oleks pädev ametikirjeldus, mille alusel saaks valida koguduse juhtivvaimulikuks sobivaid inimesi.  Liina Raudvassar